***ГАРАДНЫ***

*Гарадны* – былы пасёлак у Горскім сельскім Савеце, за 20 кіламетраў на паўднёвы ўсход ад Краснаполля. Рэльеф раўнінны. На поўнач цячэ рака Палуж (прыток р. Бесядзь), на паўночнай ўскраіне – штучнае вадасховішча. Транспартныя сувязі праходзяць па мясцовай дарозе і далей па шашы Горы-Краснаполле. Уваходзіў пасёлак у склад калгаса імя Валадарскага (цэнтр – в. Горы).

Складаўся пасёлак Гарадны з двух кароткіх прамалінейных вуліц (адна шыротнай арыентацыі, другая адыходзіла ад першай на паўднёвы ўсход). Пасёлак быў забудаваны пераважна двухбакова, драўлянымі дамамі сядзібнага тыпу.

Заснаваны пасёлак быў у савецкі час, у 1920-я гады. У 1930-я гады, калі пачалася агульная калектывізацыя, у Гарадным арганізоўваецца калгас “Пралетарый”, у які ўступілі тады 11 гаспадарак.

 У гады Вялікай Айчыннай вайны са жніўня 1941 па 1кастрычніка 1943г. пасёлак быў акупіраваны нямецка-фашысцкімі захопнікамі. На фронце змагаліся 28 пасялкоўцаў, 19 з іх загінулі.

 У 1990 годзе налічваецца 15 гаспадарак і 35 жыхароў.